王冠鈞

王冠鈞，台灣政治人物，2022年台灣地方選舉嘉義市議員擬參選人，曾經係台灣民眾黨成員。

家庭 
佢阿爸係王昭坤，阿媽係賴嬿伃。

爭議事件

被爆有妨害自由前科 
喺2022年2月，王冠鈞被網路寫手「小商人」揭發有妨害自由前科，而且被指吸毒。判決書提到2019年4月間，王冠鈞被朋友邀去向人討債，阻止欠債人離去，又要求對方除晒啲衫跳舞仲拍埋片，威脅話唔還錢就將短片散布開去，而過程當中王冠鈞一路睇住。而同年5月，王又被邀去向另一個人討債，今次仲將欠債人帶到去王冠鈞屋企拘禁，欠債人被逼要拍全裸影片先可以離去。王冠鈞同佢朋友等人，甚至用持球棒、衣架等物毆打欠債人，有人甚至對欠債人火燒陰毛。

佢之後回應事件話自己只係借場地俾人而捲入案件，另外佢自己本身患有妥瑞式症，身體有時會控制唔到自己抽動，所以爆料影片入面先至睇落去會好似有吸毒咁。佢又發表聲明承認自己過失，佢父母就話已經同當事人及當事人嘅父母親諒解。

同台灣地方勢力蕭家班嘅關係 
王冠鈞亦被網路寫手「小商人」指阿爸王昭坤同地方勢力嘉義蕭家班有關係。不過，王冠鈞就話呢啲係上一代嘅事，而自己爸爸亦交遊廣闊。

外面連結

台灣政治人